***IX МОДЕЛ ОКВИРНОГ СПОРАЗУМА***

Овај оквирни споразум закључен је између:

Наручиоца: Општинска управа,општине Мали Зворник ,

са седиштем у Малом Зворнику, улица Краља Петра I 38,

ПИБ: 102143310

Матични број: 07170874

Број рачуна: 840-88640-85

Назив банке: Управа за трезор

Телефон:015/471-300

кога заступа: Начелник општинске управе Маризела Андрић,дипл.правник

(у даљем тексту: ***Наручилац***)

**и**

**\_\_\_\_\_\_\_\_\_\_\_\_\_\_\_\_\_\_\_\_\_,** ул. \_\_\_\_\_\_\_\_\_\_\_\_\_\_\_\_\_\_\_ бр. \_\_\_\_ , матични број: \_\_\_\_\_\_\_\_\_\_, шифра делатности: \_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_ (у даљем тексту: **Привредни субјект / Превозник**), коју заступа директор \_\_\_\_\_\_\_\_\_\_\_\_\_\_\_\_\_\_\_\_\_ са друге стране

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (подаци о подизвођачу)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (подаци о учесницима из заједничке понуде)

***Стране у оквирном споразуму сагласно констатују:***

- да је Наручилац у складу са Законом о јавним набавкама („Службени гласник РС” број 91/19, у даљем тексту: Закон) спровео отворени поступак јавне набавке број **404-108 -** **Превоз путника, ученика основних школа и средње школе, наставног особља, лица преко 65 година и инвалидних лица на територији општине Мали Зворник**, са циљем закључивања оквирног споразума са једним понуђачем;

- да је Наручилац донео Одлуку о закључивању оквирног споразума број ............ од ................., у складу са којом се закључује овај оквирни споразум између Наручиоца и Превозника;

- да је Превозник доставио Понуду бр............ од..............................., која чини саставни део овог оквирног споразума;

- овај оквирни споразум не представља обавезу Наручиоца на закључивање појединачних уговора о јавној набавци;

- облигаторна обавеза настаје закључивањем појединачног уговора о јавној набавци на основу овог оквирног споразума.

***Стране у оквирном споразуму споразумеле су се о следећем:***

ПРЕДМЕТ ОКВИРНОГ СПОРАЗУМА

Члан 1.

Предмет оквирног споразума је утврђивање услова за закључивање појединачних уговора о јавној набавци услуга између Наручиоца и Превозника, или издавање наруџбенице Превознику, у складу са условима из конкурсне документације за ЈН **404-108**: „**Превоз путника, ученика основних школа и средње школе, наставног особља, лица преко 65 година и инвалидних лица на територији општине Мали Зворник“**, понудом Превозника, одредбама овог оквирног споразума и стварним потребама Наручиоца. а складу са следећим прописима:

- Закон о безбедности саобраћаја на путевима ("Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018 и 23/2019), посебно у делу техничке исправности, регистрације и другог

- Закон о превозу путника у друмском саобраћају *("Сл. гласник РС", бр. 68/2015, 41/2018, 44/2018 - др. закон, 83/2018, 31/2019 и 9/2020)*, по коме се превоз путника обавља аутобусом који испуњава прописане услове за градске и приградске аутобусе,

- Правилник о подели моторних и прикључних возила и техничким условима за возила у саобраћају на путевима *("Сл. гласник РС", бр. 40/2012, 102/2012, 19/2013, 41/2013, 102/2014, 41/2015, 78/2015, 111/2015, 14/2016, 108/2016, 7/2017 - испр., 63/2017, 45/2018, 70/2018, 95/2018, 104/2018 и 93/2019)*, техничким нормативима, стандардима донетим на основу Закона о стандардизацији *("Сл. гласник РС", бр. 36/2009 и 46/2015)*, и прописима о хомологацији појединих уређаја и опреме на возилима,

- Закон о комуналним делатностима *("Сл. гласник РС", бр. 88/2011, 104/2016 и 95/2018*)

- Правилник надлежног Министарства просевете и технолошког развоја о Календару образовно-васпитног рада за школску 2020/2021. годину (и табеларни преглед календара) донетим на основу члана 28. став 6. Закона о основама система васпитања и образовања *("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020)*

и

- Правилником о начину обављања организованог превоза деце („Сл. гласник РС“, бр. 52/19 и 61/19).

Детаљна спецификација услуга са јединичним ценама, дата је у обрасцу структура цене, који је саставни део овог оквирног споразума.

Врста и цене услуга из става 1. овог члана утврђене су према усвојеној понуди Превозника број \_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_. године, која чини саставни део овог Оквирног споразума (у даљем тексту: Понуда).

Оквирне количине предметних услуга (наведене у Обрасцу структуре цене) дате су на основу просечне потребе за предметним услугама у претходним година и пројекције потреба по врсти услуга и сходно томе стварне количине ће се дефинисати у појединачним уговорима о јавној набавци закљученим на основу овог оквирног споразума.

ПОДИЗВОЂАЧ

Члан 2.

Превозник наступа са подизвођачем \_\_\_\_\_\_\_\_\_\_\_\_\_\_\_\_\_\_\_\_\_, ул \_\_\_\_\_\_\_ из \_\_\_\_\_, који ће делимично извршити предметну набавку, у делу:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ВАЖЕЊЕ ОКВИРНОГ СПОРАЗУМА

Члан 3.

Овај оквирни споразум се закључује на период од једне године, а ступа на снагу даном обостраног потписивања.

Током периода важења овог оквирног споразума, предвиђа се, закључивање више појединачних уговора, у зависности од стварних потреба Наручиоца.

Члан 4.

Наручилац додељује, а Превозник прихвата обављање услуге превоза путника и ђачки превоз на приградским линијама на територији општине Мали Зворник, у складу са утврђеним редовима вожње табеларно приказаних, а који су саставни део оквирног споразума, а које ће Наручилац регистровати и доставити најповољнијем понуђачу.

Превозник је дужан да одржава све линије за време трајања оквирног споразума и појединачних уговора, и да обезбеди минимално један полазак (одлазак и повратак) викендом и за време трајања школског распуста. Превозник је дужан да користи постојећа важећа аутобуска стајалишта приликом извршења услуге јавне набавке тј тражене услуге превоза.

ВРЕДНОСТ

Члан 5.

Укупна вредност овог оквирног споразума износи  **9.000.000,00** динара

(словима: деветмилионадинара), без урачунатог ПДВ-а.

Јединичне цене услуга исказане су у Понуди без ПДВ-а. Износ који је добијен множењем јединичних цена без ПДВ-а са наведеним оквирним количинама, служио је само као начин да се примени критеријум и закључи оквирни споразум, односно рангирају пристигле понуде.

ПДВ (порез на додату вредност) ће се регулисати сходно законским прописима из дате области, односно сходно Закону о порезу на додату вредност (''Службени гласник РС'', бр. 84/04 , 86/04 - исправка, 61/05, 61/07, 93/12, 108/13, 68/14 - др. закон, 142/14, 83/15, 5/2016 - усклaђeни дин. изн., 108/2016, 7/2017, 13/2018 - усклађени дин. изн, 30/2018 и 4/2019 - усклађени дин. изн. 72/19 и 8/20 – усклађени дин. изн.).

Цене из понуда су фиксне и не могу се мењати током целог периода трајања оквирног споразума.

Превозник може уговором о уступању закљученим са трећим лицима пренети на иста своја потраживања из овог Уговора само ако претходно прибави писмену сагласност, односно пристанак Наручиоца на такво уступање, док вршење саме услуге није ни на који начин могуће уступити.

Обавезе које по основу овог оквирног споразума и уговора о јавној набавци (евентуално) доспевају у 2021. години биће реализоване највише до износа средстава која ће за ту намену бити одобрена у 2021. години.

Стране из Оквирног споразума су сагласне да се, у складу са члановима 156-161. ЗЈН, након закључења појединачноих уговора, без претходног спровођења поступка јавне набавке, могу мењати одредбе појединачноих уговора, односно и између осталог повећати вредност истих.

У случају из претходног става уговорне стране ће закључити анекс појединачних уговора, којим ће регулисати повећање уговорене вредности.

ОБАВЕЗЕ УГОВОРНИХ СТРАНА

Члан 6.

Превозник доставља предлог реда вожње у складу са Општинском Одлуком о јавном превозу путника на територији општине Мали Зворник, тј важећим стајалиштима и траженим релацијама.

Наручилац задржава право да током трајања уговорног периода у складу са потребама прилагоди организацију превоза, као и да изврши измену сатница полазака.

Додељене линије Превозник не може уступити другим превозницима или подуговарачима. Поступање Превозника супротно од наведеног, аутоматски повлачи раскид оквирног споразума и појединачних уговора на штету Превозника.

Превозник се обавезује, да изда месечне аутобуске карте за све кориснике превоза према списку које ће доставити наручилац пре почетка превоза.

Наручилац је у обавези да у случају промена броја месечних карата према предвиђеним релацијама писменим путем обавести превозника.

Превозник је обавезан да се у вршењу превозне услуге у потпуности придржава овереног реда вожње.

Члан 7.

Превозник је дужан да у реализацији предметног оквирног споразума, односно појединачних уговора примењује прописе и стандарде који се односе на заштиту и унапређење животне средине и ефикасно коришћење енергије.

Превозник се обавезује да у свом раду примењује прописане захтеве и стандарде безбедности и здравља на раду у периоду реализације овог оквирног споразума.

Превозник прихвата да се у вршењу услуге превоза путника придржава свих законских и подзаконских прописа.

Превозник је у обавези да обезбеди аутобусе у складу са стварним потребама и бројем путника.

Капацитет аутобуса превозник мора да прилагоди стварним потребама, то јест броју путника, на начин да сви путници имају обезбеђен превоз и место за седење у аутобусу.

Деца предшколских установа, основних и средњих школа увек морају имати обезбеђено место за седење у аутобусу.

Члан 8.

Надлежна организациона јединица Наручиоца је у обавези да изда и ажурира ред вожње за сваку линију, који се односи на следеће елементе: број линије, траса линије, стајалишта и међустанична растојања, времена полазака, интервали, одвојено за различите врсте периода: зимски, летњи, радни дан, субота, недеља, празници, школски распуст, и остало.

Измене елемената реда вожње из претходног става овог члана, обавља надлежна организациона јединица Наручиоца и доставља их Превознику најкасније 3 (три) радна дана пре отпочињања њихове примене.

ОСИГУРАЊЕ ПУТНИКА И ВОЗИЛА

Члан 9.

Превозник се обавезује да за период трајања овог оквирног споразума и појединачних уговора обезбеди обавезно осигурање возила и путника у складу да прописима који регулишу ту материју.

Сваку штету коју Превозник претрпи или нанесе трећем лицу у обављању послова који су предмет овог оквирног споразума, сноси Превозник.

Превозник је сагласан да од Наручиоца неће истакнути потраживање износа штете који је надокнадио трећем лицу или је у обавези да га надокнади, нити било каква друга потраживања по овом основу.

НАЧИН И УСЛОВИ ЗАКЉУЧИВАЊА ПОЈЕДИНАЧНИХ УГОВОРА

Члан 10.

Након закључења оквирног споразума, када настане потреба Наручиоца за предметом набавке, Наручилац ће доставити на потпис Превознику предлог појединачног уговора о јавној набавци или издати наруџбеницу.

При закључивању појединачних уговора не могу се мењати битни услови из овог оквирног споразума.

Превозник је дужан да у року од 5 дана од пријема, врати Наручиоцу потписан појединачни уговор.

Уколико Превозник одбије да потпише појединачни уговор, Наручилац ће уновчити средство обезбеђења за добро извршење посла.

Члан 11.

Појединачни уговор се закључује или под условима из овог оквирног споразума у погледу предмета набавке, цена, начина и рокова плаћања и рокова извршења услуге, и др.

НАЧИН И РОК ПЛАЋАЊА

Члан 12.

Плаћање се врши уплатом на рачун превозника, у року до \_\_\_\_\_\_\_\_\_ (минимум 30 а максимум 45) дана од дана пријема фактуре за претходни месец испостављене на основу документа којим је потврђена извршена услуга према стварном броју вожених дана у претходном месецу. Превозник испоставља фактуру за извршену услугу најкасније до 10. у месецу за претходни месец.

Пријем услуге се врши потписивањем записника од стране овлашћених лица оба уговарача.

Превозник је дужан да рачуне, за извршене услуге достави Наручиоцу на адресу:

Општина Мали Зворник, Краља Петра I 38, Мали Зворник.

РОК ПРУЖАЊА УСЛУГЕ

Члан 13.

Превозник је дужан да предметну услугу пружа 12 месеци, од дана потписивања оквирног споразума и појединачних уговора.

**Наручилац задржава право да скрати рок важења оквирног споразума, у случају да у периоду важења истог, потпише јавни уговор о ЈПП са елементима концесије о поверавању обављања комуналне делатности линијског превоза путника на територији општине Мали Зворник.**

ПРИЈЕМ УСЛУГЕ И ОТКЛАЊАЊЕ НЕДОСТАТАКА

Члан 14.

Превозник преузима потпуну одговорност за квалитет извршене услуге на основу појединачног уговора о јавној набавци, у складу са овим оквирним споразумом.

Уколико Наручилац има евентуалне примедбе на извршену услугу исте ће без одлагања саопштити, односно доставити писаним путем Превознику.

Превозник се обавезује да у свему поступи по евентуалним примедбама Наручиоца и недостатке отклони без одлагања у роковима које одреди Наручилац.

Уколико Превозник не отклони недостатке у примереном року, Наручилац има право да уновчи средство обезбеђења за добро извршење посла.

УГОВОРНА КАЗНА

Члан 15.

Уколико Превозник не изврши услугу у уговореном року, обавезан је да за сваки дан закашњења плати Наручиоцу износ од 0,2% укупне уговорене цене с тим да укупан износ уговорне казне не може прећи 10% укупне уговорене цене.

Уколико Превозник не изврши услугу или је изврши делимично, обавезан је да плати Наручиоцу уговорну казну у висини од 10% укупне уговорене цене.

Право Наручиоца на наплату уговорне казне не утиче на право Наручиоца да захтева накнаду штете.

СРЕДСТВА ОБЕЗБЕЂЕЊА

Члан 16.

Превозник се обавезује да приликом закључења овог оквирног споразума, преда Наручиоцу бланко сопствену меницу, као обезбеђење за добро извршење посла, која мора бити евидентирана у Регистру меница и овлашћења Народне банке Србије. Меница мора бити оверене печатом и потписане од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности оквирног споразума, без ПДВ-а.

Уз меницу мора бити достављена копија картона депонованих потписа који је издат од стране пословне банке коју Превозник наводи у меничном овлашћењу – писму.

Рок важења менице је 13 (тринаест) месеци од обостраног потписивања овог оквирног споразума.

Наручилац ће уновчити дату меницу уколико Превозник:

* не буде извршавао своје обавезе у роковима и на начин предвиђен оквирним споразумом,
* не закључи појединачни уговор у складу са овим оквирним споразумом или
* не достави средство обезбеђења уз појединачни уговор који Наручилац и Превозник закључе по основу оквирног споразума.

СРЕДСТВА ОБЕЗБЕЂЕЊА-ПОЈЕДИНАЧНИ УГОВОРИ

Члан 17.

За добро извршење посла

Превозниксе обавезује да приликом закључења појединачног уговора на основу оквирног споразума*,* преда Наручиоцу бланко сопствену меницу као обезбеђење за добро извршење посла.

Меница мора бити оверене печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење,са назначеним износом од 10% од укупне вредности појединачног уговора , без ПДВ-а.

Рок важења менице мора бити за 30 (тридесет) дана дужи од истека важења појединачног уговора.

Наручилац ће уновчити дату меницу у случају да Превозник не извршава све своје обавезе у роковима и на начин предвиђен појединачним уговором .

Уз меницу мора бити достављена копија картона депонованих потписа који је издат од пословне банке коју Превозник наводи у меничном овлашћењу – писму.

ВИША СИЛА

Члан 18.

Уколико после закључења овог оквирног споразума наступе околности више силе које доведу до ометања или онемогућавања извршења обавеза дефинисаних оквирним споразумом, рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.

Страна у оквирном споразуму погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

РАСКИД СПОРАЗУМА

Члан 19.

Раскид оквирног споразума вољом уговорних страна могућ је уз претходно регулисање међусобних обавеза.

Обе страна могу посебно покренути поступак за раскид оквирног споразума уколико је дошло до битне повреде споразума од друге уговорне стране.

Страна која жели да раскине оквирни споразум дужна је да о томе у разумном року писмено обавести другу уговорну страну.

Раскидом оквирног споразума не престаје евентуална обавеза да се накнади штета проузрокована другој уговорној страни, а такође, раскид нема утицаја на решавање евентуалих спорова и уређивање права и обавеза насталих пре раскида.

Уговорна страна која је одговорна за раскид оквирног споразума дужна је да другој уговорној страни надокнади стварну штету.

ПОСЕБНЕ И ЗАВРШНЕ ОДРЕДБЕ

Члан 20.

За све што није регулисано овим оквирним споразумом примењиваће се одредбе закона који регулишу облигационе односе.

Члан 21.

Све спорове који проистекну у реализацији овог оквирног споразума, стране у овом оквирном споразуму ће решавати споразумно.

У случају да споразум није могућ, спор ће решавати надлежни суд према седишту Наручиоца.

Члан 22.

Овај оквирни споразум важи и производи правно дејство 12 (дванаест) месеци од дана обостраног потписивања.

Члан 23.

Овај оквирни споразум је закључен у 6 (шест) истоветних примерака од којих Наручиоцу и Превознику припадају по 3 (три) примерка.

ПРЕВОЗНИК НАРУЧИЛАЦ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**Напомена:** Достављени модел оквирног споразума, понуђач мора да попуни и на задњој страни модела оквирног споразума потпише, чиме потврђује да прихвата елементе модела оквирног споразума.

У случају подношења заједничке понуде, група понуђача може да се определи да модел оквирног споразума потписују сви понуђачи из групе понуђача или група понуђача може да одреди једног понуђача из групе који ће попунити, потписати модел оквирног споразума.